Oudag drome – Anker van Hoop
Gepubliseer op Augustus 10, 2017 Augustus 10, 2017 deur Letitia Pienewald
Hou op terugkyk
Begin kyk na dit wat voorlê
Dat julle vassit in wat in die verlede lê
Julle moet ophou terug verlang
Julle moet ophou dink
Dit was die beste van my lewe gewees
Ek wil graag vir julle sê
Dit maak My hart bly as julle dankbaarheid in julle harte het
Tog moet jy weet dat ook die toekoms mooi dinge inhou
Dit gebeur gereeld dat julle opgee met drome
As julle ‘n sekere ouderdom bereik
Ek wil maar net vandag vir julle kom sê
Dit maak My hart bly as jy bly glo
Kan ek nog groot dinge bereik
Julle moet nooit die verwagting
Van groot-dinge-saam-met-My verloor
Kinders daar’s soveel hoop in daardie verwagting
Daar’s soveel wat Ek daarmee kan doen
Hou asseblief aan glo
Daar’s ‘n rede vir jou lewe
En Ek kan jou selfs in jou oudag gebruik
Ja-nee My liefste kinders
Dis nie ooit nodig
Om boedel oor te gee en te dink
Die beste van my lewe het al gebeur
Dit werk eintlik andersom
Die beste van jou lewe kan nog voorlê
Ek wil julle vra om met daai verwagting te leef
Die een waar jy nog hoop het vir môre
As julle net kon sien
Hoeveel mense vassit in het-ek-maar
Ja daar is verlore drome
Wat My kinders partymaal inhaal
Drome wat hulle laat dink
Dit is nou te laat
Kinders Pappa wil maar net vandag
‘n Bietjie vir julle kom bemoedig
Dis nooit te laat
Selfs vandag nog kan jy iets wonderliks-mooi vir iemand beteken
Glo dat jou lewe nog waarde dra
En dat jy selfs nou nog saam met My kan droom
Julle het lank gelede opgegee op julle drome
Gedink dit kan nie meer wees
Ek wil vandag vir julle kom sê
Solank as wat daar nog asem is in jou longe
Solank nog is daar ‘n plan vir jou lewe
Ek sien julle kinders
Ek weet van julle
Partymaal twyfel julle
Maar dis nie ooit nodig nie
Saam kan ons nog heelwat verrig kinders
Saam kan ons nog oor die onmoontlike droom
Moet asseblief nie aanhou terugkyk na die verlede
Jou jonger dae en dink jy het al die beste beleef
Soos wat Ek sê
Die beste kan nog vir jou voorlê
Als as jy sou glo
Julle moenie bang wees sê Daddy
Die krag van glo liefste kinders
Ek sal julle sterk maak
As julle naby My sal bly
As julle net altyd sal erken
Bely julle afhanklikheid
Bely altyd dat Ek jou krag en psalm bly
Vir sulkes is die onmoontlike waarlik moontlik
Ek wou maar net sê kinders
Bly naby My
En julle sal nie ooit nodig hê om te dink
Dat die beste vir jou in jou verlede lê
My hart vir julle is altyd
Om ‘n toekoms en ‘n verwagting vir julle te gee
Dis hoekom Ek altyd bly sê liefste kinders
Hou aan vorentoe kyk
Hou aan sien
Dat Ek die God van die onmoontlike by julle is
En dat saam met My
Alle dinge waarlik moontlik is
Wat Ek nou vir julle gee
Dit maak My maar net altyd ‘n bietjie hartseer
Wanneer Ek na hierdie wêreld kyk
En soveel sien wat sonder hoop leef
Kinders dit was nooit My hart
Dis nie My bedoeling
Dis daarom dat Ek vra
En nie jou verlede nie
So sal hoop in jou hart lewend bly
Kinders die beste was nog nie gewees
Hy kom nog! 🙂
Dis maar al wat Ek graag wil hê
Mense in hierdie wêreld moet glo
By My is dit altyd so
By My is dit altyd meer as moontlik
Veral vir die hart
Wat bereid is om dit te glo
Posted in Blinde oë, Nuwe hoopTagged het+ek+maar, hoop+vir+môre, jou+lewe+dra+waarde, jy+God+kan, krag+van+glo, onmoontlike+moontlik, rede+om+te+lewe, slider, vassit+in+gister, verlore+drome, verwagting+toekoms
Previous Article As vertroue wankel
Next Article Duik saam met God